**MEDNARODNI CIKEL KONCERTOV 2025**

**27. 6. – 17. 7. 2025**

**Mednarodni cikel koncertov predstavlja poseben poletni glasbeni cikel v Škofji Loki. Na odrih v starem mestnem jedru nastopajo uveljavljeni mednarodni izvajalci in kakovostne domače zasedbe z zgosti iz tujine ter zasedbe, ki izvajajo glasbe sveta. Poleti 2025 bo potekala že 16. izvedba cikla, ki bo ponudil kar šest vrhunskih koncertov in pester glasbeni izbor, namenjen glasbenim sladokuscem.**

**V primeru slabega vremena bodo koncerti v Sokolskem domu Škofja Loka.**

**Vstop na vse koncerte je prost.**

**27. 6. 2025, 20.00**

**FAKE ORCHESTRA**

Cankarjev trg

Zasedba Fake Orchestra že od leta 1997 deluje kot glasbeni kolektiv, njegovi bolj ali manj stalni člani in gostje pa so številni slovenski glasbeniki najvišjega razreda. Nastopili so na mnogih pomembnih prizoriščih in proslavah v domovini, na tujem pa vse od Istanbula do New Yorka. Posneli so pet žanrsko zelo različnih albumov.

»Fejki« vam bodo predstavili delček svojega najljubšega repertoarja, ki zajema glasbe z vseh vetrov in tudi eksotične pesmi tretjega sveta.

Zasedba:

Ana Vipotnik - vokal

Primož Fleischman - saksofon

Igor Leonardi - kitara

Tadej Kampl - bas

Lovro Bone - bobni

**5. 7. 2025, 20.00**

**NUBRAS ENSEMBLE**

Cankarjev trg

Nubras Ensemble je mednarodna zasedba s sedežem v Italiji, ustanovljena leta 2022, ki v svoji glasbi povezuje estetiko balkanskih in italijanskih ljudskih tradicij z jazzom ter zahodnoevropsko klasično glasbo. Rezultat je živahno in privlačno glasbeno popotovanje, ki prepleta komorno glasbeno občutljivost z ritmi balkanskih pihalnih orkestrov. Glas Romunke Roxane Ene se pridruži godalnemu triu iz Italije, Španije in Poljske – Giulii Aniti Bari in Carli Mulas González na violini ter Rachel Blueberger na violončelu – ob spremljavi nadarjenih jazz in folk glasebnikov: Giorgia Gadottija na alt saksofonu in gajdah, Nina Conteja na harmoniki ter Giovannija Lo Cascio na tolkalih. V dveh letih je Nubras izvedel več kot 100 koncertov v Italiji in tujini, to poletje pa v okviru evropske turneje prihaja tudi v Škofjo Loko.

Zasedba:

Roxana Ene - vokal

Giulia Anita Bari – violina

Carla Mulas González – violina

Rachel Blueberger – čelo

Giorgio Gadotti – saksofon in gajde

Nino Conte – harmonika

Giovanni Lo Cascio – bobni

**10. 7. 2025, 20.00**

**TORI TANGO**

Cankarjev trg

Tori tango je slovenski tango z argentinsko pevko in beatboxerjem – Med Piazzollo in Gotan projectom

Glasba, ki diši po vinu in zemlji, poeziji in plesu in hkrati hrepeni po soncu, kadar je ujeta v temnih rudniških rovih. S svojim avtorskim pečatom Tori z zvokom riše zgodbe, ki si jih ni težko predstavljati. Tako že uvod v ploščo skupine Tori Tango For One Touch napoveduje zelo kinematografsko noto, ki poslušalca ziblje iz enega v drug kader, iz enega v drug vzdih, izdih, poljub … dotik.

Jure Tori je s svojo mednarodno skupino Tori Tango ustvarjalno najbolj zrelo obdobje zaznamoval z novim albumom Respirando. Zasedbi se je pridružila argentinska pevka Gabriela Alarcón in k senzibilnosti prvega slovenskega avtorskega tanga prispevala dodatno žanrsko kredibilnost, zvočno podobo skupine pa je kot »dodani član« ekipe posodobil še mojster vokalnega izvabljanja oziroma oponašanja tolkalnih in instrumentalnih zvokov, slovenski, »beatboxer« Murat. Na koncertu bosta plesala Natasha Miloševič in Alfredo Rutar.

Zasedba:

Gabriela Alarcon – vokal

Jure Tori – harmonika, klavir

Matjaž Stošić – kitara, vokal

Kurt Bauer – violina

Wolfram Derschmidt – kontrabas

Murat – beatbox

**12. 7. 2025, 20.00**

**RIVER SHARKS BAND**

Cankarjev trg

The River Sharks je štiričlanska reška zasedba (kitara, saksofon, kontrabas in bobni), ki je na glasbeni sceni prisotna že od leta 2006. Za seboj imajo izdani album Like a Shark ter videospote za pesmi Big Bad Wolf, Our Song in Friday Night. Nastopali so na domačih in tujih rockabilly festivalih, ponujajo pa vesel in plesno nabit program, sestavljen iz avtorskih skladb ter »oldies« uspešnic Elvisa Presleya, Johnyja Casha, Roya Orbisona, Stray Cats, Carla Perkinsa in drugih.

Zasedba:

Roman Tomašković – kitara, vokal

Domagoj Zubović – kontrabas, vokal

Franjo Črnjarić – saksofon

Edin Botić – bobni

**15. 7. 2025, 20.00**

**VEČER CANZON IN OPERE**

Cankarjev trg

Vabljeni na večer glasbene čarobnosti, kjer bo operna umetnost zaživela v vsej svoji moči in čutnosti. Medea Iassonidi bo z mladimi opernimi pevci pričarala duh poletja in Italije. Canzone Napoletane z opernimi pevci bodo pravo doživetje.

Z izjemno muzikalnostjo, interpretativno globino in izrazito odrsko prezenco bo Medea s svojimi gosti pričarala večer, prežet z eleganco, strastjo in brezčasno lepoto operne umetnosti.

Ne zamudite čudovitega glasbenega doživetja!

Zasedba:

Medea Lassonidi – sopran, klavir

Operni solisti

**17. 7. 2025, 20.00**

**AMERICAN MUSIC ABORAD, GOLD TOUR**

Cankarjev trg

Zlata turneja bo leta 2025 pod okriljem projekta American music abroad (Ameriška glasba v tujini oz. AMA) ponovno na turneji po Evropi. Kot del njihove 21-dnevne evropske turneje se bo do več kot 100 ameriških srednješolskih glasbenikov ustavilo tudi v Škofji Loki in izvedlo koncerte, ki jih odlikuje sproščena mladostniška razigranost in duh poletnih večerov. Izvajajo dela klasičnih mojstrov, glasbo z ameriškega Broadwaya, ameriško ljudsko glasbo ter skladbe sodobnih ameriških skladateljev.

Zasedbo sestavljajo simfonični orkester, koncertni zbor, godalni orkester in jazz zasedba. V različnih sestavih nastopajo mladi glasbeniki, ki prihajajo iz več kot 60 ameriških srednjih šol in univerz iz zveznih držav Connecticut, Georgia, Maryland, New Hampshire, New Jersey, New York, Pennsylvania, Vermont in Zahodna Virginija. V času evropske turneje bodo nastopili v Avstriji, Nemčiji, Italiji, na Češkem in na Madžarskem, ter seveda v Škofji Loki.

Zasedba:

Simfonični orkester

Zbor

Godalni orkester

Jazz zasedba